ການປິດປະເທດລົງ ຫວ່າງມໍ່ໆມານີ້ ສ້າງຄວາມເສຍຫາຍແກ່ ທຸລະກິດຂະໜາດນ້ອຍຢ່າງໃຫຍ່ຫຼວງ
ເຖິງຈະເລີ້ມເປີດໃຫ້ຄົນສັນຈອນໄປມາແດ່ແລ້ວ ຜົນກະທົບຂອງການປິດເມືອງຜ່ານມາ ຕໍ່ການຄ້າຂາຍ ແມ່ນຍັງມີຢ່າງຫລວງຫລາຍຢູ່. 
ເຖິງແມ່ນວ່າຈະເລີ້ມໃຫ້ເປີດການສັນຈອນໄປມາໄດ້ລະຫວ່າງບ້ານ ແລະເມືອງຕ່າງໆ ແລ້ວກໍຕາມ ແຕ່ວ່າການປະຕິບັດ ມາດຕະການສະກັດກັ້ນການລະ ບາດຂອງໄວຣັສ COVID-19 ໂດຍການປິດບ້ານ, ປິດເມືອງຕະຫລອດທັງສໍາ ນັກງານອົງການຕ່າງໆ ໄວ້ຕາມຄໍາສັ່ງຂອງນາຍົກລັດຖະມົນຕີ ໃນຊ່ວງວັນທີ 1 ຫາ 19 ເມສາ 2020 ແລະ ໄດ້ຂະຫຍາຍອອກໄປ ຈົນເຖິງວັນທີ 3 ພຶດສະພາຜ່ານນັ້ນ ຍັງສືບຕໍ່ສົ່ງຜົນກະທົບຢ່າງ ໜັກໜ່ວງຕໍ່ບັນດາຫົວໜ່ວຍທຸລະກິດຕ່າງໆ ຕະຫລອດທັງທຸລະກິດຮ້ານອາຫານ ຢູ່ ໃນລາວ ລາຍລະອຽດ ຈະເປັນແນວໃດນັ້ນ ກິ່ງສະຫວັນ ມີລາຍງານເລື້ອງນີ້ ຈາກນັກ ຂ່າວຂອງພວກເຮົາ ມາສະເໜີທ່ານ ໃນອັນດັບຕໍ່ໄປ ການປະຕິບັດມາດຕະການສະກັດກັ້ນ ການລະບາດຂອງໄວຣັສ COVID-19 ໂດຍການ ປິດບ້ານ, ປິດເມືອງ ຕະຫລອດທັງສໍານັກງານອົງການຕ່າງໆ ເພື່ອຫລີກລ້ຽງການເຕົ້າໂຮມ ກັນເກີນ 10 ຄົນຂຶ້ນໄປ ຕາມຄໍາສັ່ງຂອງນາຍົກລັດ ຖະມົນຕີໃນຊ່ວງວັນທີ 1 ຫາ 19 ເມສາ 2020 ແລະໄດ້ຂະຫຍາຍອອກໄປ ຈົນເຖິງວັນທີ 3 ພຶດສະພາຜ່ານນີ້ໄດ້ສົ່ງຜົນກະທົບຕໍ່ ລາຍໄດ້ຂອງບັນດາທຸລະກິດໃນລາວຢ່າງກວ້າງຂວາງໃນປັດຈຸບັນນີ້ ເຖິງແມ່ນວ່າທາງການ ຈະເລີ້ມໃຫ້ເປີດການສັນຈອນໄປມາໄດ້ ລະຫວ່າງເມືອງຕ່າງໆແລະສໍານັກງານຫ້ອງການ ຕ່າງໆກໍໄດ້ເລີ້ມເປີດມາແລ້ວກໍຕາມ ທຸລະກິດຮ້ານອາຫານນ້ອຍໃຫຍ່ຕ່າງໆ ກໍນອນ ຢູ່ໃນ ທຸລະກິດທີ່ໄດ້ຮັບຜົນກະທົບຢ່າງໜັກໜ່ວງ ດັ່ງການໃຫ້ສໍາພາດຂອງເຈົ້າຂອງຮ້ານຂາຍ ເຂົ້າປຽກ ແລະເຮັດທຸລະກິດນ້ອຍຢ່າງອື່ນນໍາຊຶ່ງຜູ້ກ່ຽວ ເລົ່າເຖິງສະພາບການ ໃນຊ່ວງປິດ ເມືອງນັ້ນສູ່ວີໂອເອຟັງວ່າ: ເຖິງແມ່ນວ່າທາງການຈະໄດ້ເລີ້ມເປີດໃຫ້ຄົນສັນຈອນໄປມາໄດ້ພາຍໃນນະຄອນ ຫລວງວຽງຈັນແລ້ວກໍຕາມ ສະພາບການຫ້າມການສັນຈອນໄປມາທີ່ມີໃນຊ່ວງໄລຍະນັ້ນ ຍັງເຮັດໃຫ້ມີຜົນກະທົບຢູ່ ການປິດຮ້ານໄວ້ ຍັງມີອີກຕໍ່ໄປ ເມື່ອບໍ່ແນ່ໃຈວ່າຈະມີລູກຄ້າຈາກບ້ານອື່ນ, ເມືອງອື່ນທີ່ມາຊື້ອາຫານການກິນເໝືອນເດີມ ຫລືບໍ່ ອີກຢ່າງນຶ່ງການທີ່ທາງການຍັງສັ່ງຫ້າມ ບໍ່ໃຫ້ຄົນເຂົ້າໄປນັ່ງ ຢູ່ໃນຮ້ານຈົນເຖິງວັນທີ 17 ເດືອນນີ້ ແມ່ນເຮັດໃຫ້ຜູ້ກ່ຽວຈໍາເປັນກໍຕ້ອງໄດ້ປິດຮ້ານໄວ້ເໝືອນເດີມ ຊຶ່ງເປັນເຫດໃຫ້ລາຍໄດ້ຂອງຄອບຄົວຕົກລົງຢ່າງໜັກ ມາໄດ້ເດືອນກວ່າໆແລ້ວ ສ່ວນຮ້ານຂາຍອາຫານທ່ຽງ ແລະກິນດື່ມໃນຍາມແລງຢູ່ໃນເຂດບ້ານສີສັງວອນ, ເມືອງໄຊເສດຖາ ທີ່ຕັ້ງຢູ່ໃກ້ກັບສໍານັກງານອົງການຕ່າງໆ ໂດຍສະເພາະແມ່ນ ອົງການສາກົນນັ້ນ ກໍໄດ້ຮັບຜົນກະທົບຢ່າງໜັກເຊັ່ນກັນ ເພາະຂາດລູກຄ້າ ທີ່ເປັນພະນັກງານໄປກິນອາຫານທ່ຽງນໍາຫລາຍຄົນ ແຕ່ຜູ້ກ່ຽວກໍພະຍາຍາມເອົາຕົວໃຫ້ຢູ່ລອດໄດ້ ດ້ວຍການເປີດໃຫ້ລູກຄ້າສັ່ງທາງອອນລາຍ ແລ້ວໄປສົ່ງເຖິງເຮືອນ ຫລື ບໍ່ກໍໄດ້ລູກຄ້າມາຮັບເອົາອາຫານຢູ່ໜ້າຮ້ານ ໂດຍບໍ່ໃຫ້ເຂົ້າໄປໃນນັ່ງຢູ່ໃນຮ້ານເລີຍ ດັ່ງເຈົ້າຂອງຮ້ານເປີດເຜີຍສູ່ຟັງວ່າ: ເມື່ອຖາມວ່າ ເມືື່ອທາງການໄດ້ເລີ້ມ ເປີດໃຫ້ຄົນເລີ້ມໄປລ້າໄປການຫລາຍແລ້ວ ໃນເວລາ ນີ້ສະພາບການນີ້ຈະດີຂຶ້ນບໍ່ ແລະການລະບາດ ຂອງພະຍາດໂຄວິດນີ້ ຈະເຊົາໃນໄວໆນີ້ບໍ່, ນາງຕອບວ່າ: ສະຫລຸບແລ້ວ ຕາມຄໍາເຫັນທັງສອງຄົນທີ່ກ່າວມາຂ້າງເທິງນັ້ນ ເຫັນວ່າຜົນກະ ທົບຂອງສະພາບການປິດບ້ານ ປິດເມືອງເພື່ອຫລຸດຜ່ອນການແຜ່ລະບາດຂອງ ພະຍາດໂຄວິດ-1 9 ດັ່ງກ່າວຍັງຈະສືບຕໍ່ແກ່ຍາວໄປອີກດົນໃນຂະນະທີ່ລະດັບ ການຂະຫຍາຍຕົວ ທາງເສດ ຖະກິດຂອງປະເທດກໍາລັງຊັກຊ້າລົງຫລາຍຢູ່ນີ້ ດັ່ງທີ່ທ່ານ ຊົງລິດໂພນເງິນໄດ້ລາຍງານ ໄປໃນເດືອນແລ້ວນີ້, ທະນາຄານພັດທະນາເອເຊຍຫລື ADB ຄາດຄະເນວ່າ ເສດຖະກິດ ຂອງຈະຂະຫຍາຍ ຕົວພຽງ 3 5 ເປີເຊັນເທົ່ານັ້ນ ແທນທີ່ຈະເປັນ 6 2 ເປີເຊັນ ທີ່ໄດ້ຄາດ ໄວ້ໃນເມື່ອກ່ອນ ຊຶ່ງໃນນັ້ນພາກສ່ວນການບໍລິການການທ່ອງທ່ຽວ ລວມທັງຮ້ານອາຫານ ແລະຮ້ານບັນເທີງຕ່າງໆແມ່ນໄດ້ຮັບຜົນກະທົບຢ່າງໜັກໜ່ວງທີ່ສຸດ